Megatoma

Megatoma er en slekt av biller som hører til familien klannere (Dermestidae). De lever av dødt animalsk materiale, for eksempel kjøtt, hud, pelsverk og ull. Mange arter kan gjøre betydelig skade på lagrede matvarer, tekstiler og biologiske samlinger. En del av disse artene har blitt spredt med handel over store deler av verden. Det er kjent 24 arter fra Norge, mange av dem bare eller hovedsakelig innendørs.

Utseende 
Middelsstore, avlangt-ovale, brunlige til svarte klannere, gjerne med tegninger av lyse skjell. Antennene er klubbeformede. Oversiden er gjerne kledt med lange, oppstående hår og/eller mønster av lyse skjell. Hos noen arter er hunnene larvelignende hele livet (larviforme hunner). Hodet er forholdsvis lite og ofte skjult under brystskjoldet. Mange arter har to punktøyne i pannen. Antennene består av 5-11 ledd og er vanligvis nokså korte, med en tydelig, 1-3 leddet kølle. Hos hannene til noen arter er det ytterste leddet sterkt forstørret, like langt som resten av antennen. Brystskjoldet (pronotum) er bredere enn langt, sett ovenfra firkantet eller halvsirkelformet. Det har ingen tydelig forhøyninger eller groper. Dekkvingene er oftest noe flate. Hos noen arter dekker de ikke hele bakkroppen. Beina er temmelig korte og kan foldes tett inntil kroppen. Larvene er mer eller mindre kjegleformede og gjerne kledt med lange hår.

Levevis 
Klannerne lever av dødt dyrisk materiale og kan klare seg med svært lite fuktighet, slik at de kan spise tørrfisk, nålede tørre insekter, lær og andre tørre materialer. Slekten Megatoma lever særlig i skog i billene kan påtreffes under løs bark på døde stokker, også fra gamle vepse- og humlebol. De kan også opptre som rovdyr og ete egg eller larver av andre insekter. De voksne billene besøker gjerne blomster for å ete pollen.

Systematisk inndeling 

 Ordenen biller, Coleoptera
 Underordenen Polyphaga
 Overfamilien klannere, Dermestoidea – bare én familie
 Familien klannere, Dermestidae
 Underfamilien treklannere, Megatominae Leach, 1815
 Stammen Megatomini Leach, 1815 - over 800 arter
 Slekten Megatoma Herbst, 1792 
 Megatoma ampla (Casey, 1900)
 Megatoma angularis (Mannerheim, 1853)
 Megatoma belfragei LeConte, 1874
 Megatoma conspersa Solsky, 1876
 Megatoma cylindrica Kirby, 1837
 Megatoma dolia Beal, 1967
 Megatoma electra Zhantiev, 2006
 Megatoma falsa Horn, 1875
 Megatoma friebi Pic, 1938
 Megatoma giffardi Blaisdell, 1927
 Megatoma graeseri Reitter, 1887
 Megatoma indica Háva, 2000
 Megatoma kaliki Beal, 1967
 Megatoma leucochlidon Beal, 1967
 Megatoma perversa Fall, 1926
 Megatoma polia Beal, 1967
 Megatoma pubescens (Zetterstedt, 1828)- i Norge
 Megatoma riedeli Mroczkowski, 1967
 Megatoma ruficornis Aubé, 1866
 Megatoma tianschanica Sokolov, 1972
 Megatoma trichorhopalum Beal, 1967
 Megatoma trogodermoides Beal, 1967
 Megatoma undata (Linnaeus, 1758)- i Norge
 Megatoma variegata Horn, 1875

Referanser

Litteratur 
 Hansen, Victor.; Larsson, Sv. G. 1973 (2. utgave). Biller X. Blødvinger, klannere m. m.: (Malacodermata, Fossipedes, Marcrodactylia og Brachymera) Danmarks Fauna 44. 344 sider. ISBN 8712166936
 Herrmann, A. 2006. Nettside med mye informasjon om klannere og bildegalleri. Tekst på engelsk/tysk. Dermestidae
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller. Helsinki.
 Zahradník, J. og Chvála, M. 1991. Teknologisk forlags store bok om insekter. N.W. Damm. Om klannere, side 292-293.

Eksterne lenker 
 UK Beetles - Megatoma undata 
 

Biller formelt beskrevet i 1792
Skadedyr
Klannere